**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPOS IR ILGALAIKIO BEI TRUMPALAIKIO MATERIALIOJO TURTO PANAUDOS LIETUVOS SUTRIKUSIO INTELEKTO ŽMONIŲ GLOBOS BENDRIJOS „VILTIS“ LAZDIJŲ PADALINIUI

2018 m. balandžio 25 d. Nr. 34-1337

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu ir 3 dalies 1 punktu, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1349](http://www.infolex.lt/lazdijai/Default.aspx?Id=3&DocId=33800) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4, 5.2, 7.2 ir 8.1 papunkčiais, atsižvelgdama į Lazdijų r. Seirijų Antano Žmuidzinavičiaus gimnazijos 2018-04-16 sutikimą Nr. SAŽG10-84 „Dėl sutikimo“, 2018-04-16 raštą Nr. SAŽG10-83 „Dėl patalpų panaudos“ ir į Lietuvos sutrikusio intelekto žmonių globos bendrijos „Viltis“ Lazdijų padalinio 2018-03-19 prašymą „Dėl patalpų suteikimo panaudos pagrindais“ bei 2018-04-10 įsipareigojimą „Dėl patalpų einamojo remonto“, Lazdijų rajono savivaldybės taryba n u s p r e n d ž i a:

1. Leisti Lazdijų r. Seirijų Antano Žmuidzinavičiaus gimnazijai (kodas 190609240) perduoti neatlygintinai naudotis pagal panaudos sutartį 1 metų laikotarpiui Lietuvos sutrikusio intelekto žmonių globos bendrijos „Viltis“ Lazdijų padaliniui (kodas 165238751) jo įstatuose numatytai veiklai vykdyti šį Lazdijų rajono savivaldybei nuosavybės teise priklausantį Lazdijų r. Seirijų Antano Žmuidzinavičiaus gimnazijos patikėjimo teise valdomą turtą:

1.1. Patalpą Nr. 2-5 (plotas – 32,50 kv. m), esančią Seirijų Antano Žmuidzinavičiaus gimnazijos pastato priestate (unikalus Nr. 5993-2004-0019), pažymėjimas plane 2c3p, esančią adresu: Lazdijų r. sav., Seirijai, Metelių g. 7;

1.2. Ilgalaikį materialųjį turtą, kurio įsigijimo vertė – 500,00 Eur, likutinė vertė – 475,01 Eur, pagal 1 priedą;

1.3. Trumpalaikį materialųjį turtą, kurio įsigijimo vertė – 1298,96 Eur, pagal 2 priedą.

2. Nustatyti, kad:

2.1. Lietuvos sutrikusio intelekto žmonių globos bendrijos „Viltis“ Lazdijų padalinys privalo nuo panaudos sutarties pasirašymo dienos iki 2018 m. gruodžio 31 d. įvykdyti Lietuvos sutrikusio intelekto žmonių globos bendrijos „Viltis“ Lazdijų padalinio 2018-04-10 įsipareigojime „Dėl patalpų einamojo remonto“ nurodytą rašytinį įsipareigojimą – atlikti nurodyto turto einamąjį remontą už 400,00 Eurų;

2.2. panaudos sutartis turi būti nutraukta prieš terminą, jeigu Lietuvos sutrikusio intelekto žmonių globos bendrijos „Viltis“ Lazdijų padalinys šio sprendimo 2.1 papunktyje nurodytu laikotarpiu nevykdė jai perduoto turto einamojo remonto;

2.3. šio sprendimo 2.1 ir 2.2 papunkčiuose nurodyti reikalavimai turi būti numatyti Lazdijų rajono savivaldybės turto panaudos sutartyje.

3. Įgalioti Lazdijų r. Seirijų Antano Žmuidzinavičiaus gimnazijos direktorę Zitą Ščerbetkienę pasirašyti turto panaudos sutartį su Lietuvos sutrikusio intelekto žmonių globos bendrijos „Viltis“ Lazdijų padaliniu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-04-23

Lazdijų rajono savivaldybės

tarybos 2018 m. balandžio d.

sprendimo Nr.

1 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOS PATIKĖJIMO TEISE VALDOMO ILGALAIKIO MATERIALIOJO TURTO, PERDUODAMO LIETUVOS SUTRIKUSIO INTELEKTO ŽMONIŲ GLOBOS BENDRIJOS „VILTIS“ LAZDIJŲ PADALINIUI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Turto pavadinimas** | **Inventorinis Nr.** | **Kiekis vnt.** | **Pradinė vertė, Eur** | **Nusidėvėjimas, Eur** | **Likutinė vertė, Eur** |
| 1. | Šviesos stalas | IT166017P08 | 1 | 500,00 | 24,99 | 475,01 |
| **Iš viso:** | | | | **500,00** | **24,99** | **475,01** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lazdijų rajono savivaldybės

tarybos 2018 m. balandžio d.

sprendimo Nr.

2 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOS PATIKĖJIMO TEISE VALDOMO TRUMPALAIKIO MATERIALIOJO TURTO, PERDUODAMO LIETUVOS SUTRIKUSIO INTELEKTO ŽMONIŲ GLOBOS BENDRIJOS „VILTIS“ LAZDIJŲ PADALINIUI, SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Turto pavadinimas** | **Inventorinis Nr.** | **Kiekis vnt.** | **Vieneto kaina, Eur** | **Suma, Eur** |
| 1. | Projektorius | 01406007 | 1 | 87,99 | 87,99 |
| 2. | Projektoriaus ekranas | ATAT-1400000143 | 1 | 133,52 | 133,52 |
| 3. | Rašomoji lenta | 7101293 | 1 | 68,93 | 68,93 |
| 4. | Kompiuteris | ATAT1400000212 | 1 | 289,61 | 289,61 |
| 5. | Kompiuterinis stalas | ATAT1400000205 | 1 | 76,75 | 76,75 |
| 6. | Biuro kėdė | 713671 | 1 | 16,22 | 16,22 |
| 7. | Medinė kėdė | 7100199 | 7 | 2,03 | 14,21 |
| 8. | Rūbų spinta „UNI Plius“ | ATAT-1400000202 | 1 | 161,32 | 161,32 |
| 9. | Dokumentų spinta „UNI Plius 1,6“ | ATAT-1400000189 | 1 | 79,65 | 79,65 |
| 10. | Dokumentų spinta „UNI Plius 5.2“ | ATAT-1400000187 | 1 | 68,64 | 68,64 |
| 11. | Darbo stalas | ATAT1400000206 | 1 | 50,11 | 50,11 |
| 12. | Fotelis „TM-2“ (ekooda) | 1400001002 | 2 | 126,0050 | 252,01 |
| **Iš viso:** | | | **19** | **1160,08** | **1298,96** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPOS IR ILGALAIKIO BEI TRUMPALAIKIO MATERIALIOJO TURTO PANAUDOS LIETUVOS SUTRIKUSIO INTELEKTO ŽMONIŲ GLOBOS BENDRIJOS „VILTIS“ LAZDIJŲ PADALINIUI“ PROJEKTO

**AIŠKINAMASIS RAŠTAS**

2018-04-23

Lazdijų rajono savivaldybės tarybos sprendimo projektas „Dėl patalpos ir ilgalaikio bei trumpalaikio materialiojo turto panaudos Lietuvos sutrikusio intelekto žmonių globos bendrijos „Viltis“ Lazdijų padaliniui“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu ir 3 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1349 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4, 5.2, 7.2 ir 8.1 papunkčiais, atsižvelgiant į Lazdijų r. Seirijų Antano Žmuidzinavičiaus gimnazijos 2018-04-16 sutikimą Nr. SAŽG10-84 „Dėl sutikimo“, 2018-04-16 raštą Nr. SAŽG10-83 „Dėl patalpų panaudos“ ir į Lietuvos sutrikusio intelekto žmonių globos bendrijos „Viltis“ Lazdijų padalinio 2018-03-19 prašymą „Dėl patalpų suteikimo panaudos pagrindais“ bei 2018-04-10 įsipareigojimą „Dėl patalpų einamojo remonto“.

Lietuvos sutrikusio intelekto žmonių globos bendrija „Viltis“ Lazdijų padalinys 2018-03-19 kreipėsi dėl Lazdijų r. Seirijų A. Žmuidzinavičiaus gimnazijos patalpos priestate Nr. 2-5 (unikalus Nr. 5993-2004-0019, plotas – 32,50 kv. metro, pažymėjimas plane 2c3p), esančios Lazdijų r. sav., Seirijai, Metelių g. 7, panaudos 1 metų laikotarpiui.

Lietuvos sutrikusio intelekto žmonių globos bendrija „Viltis“ Lazdijų padalinys 2018-04-10 rašte įsipareigojo teisės aktų nustatyta tvarka atlikti patalpos ir ilgalaikio bei trumpalaikio turto, esančio Lazdijų r. sav. Seirijai Metelių g. 7, einamąjį remontą panaudos sutarties laikotarpiu (už 400 Eurų).

Turto perdavimas pagal panaudos sutartį atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 3 dalies 2 ir 3 papunkčiuose nurodytus kriterijus.

Lietuvos sutrikusio intelekto žmonių globos bendrija „Viltis“ Lazdijų padalinys 2018-03-19 prašyme pagrindė, kad patalpa su ilgalaikiu ir trumpalaikiu turtu yra reikalinga veikloms organizuoti vykdant Socialinės reabilitacijos paslaugų neįgaliesiems bendruomenėje projektą. Gautose patalpose vyks neįgaliųjų dienos užimtumo veiklos, kurių metu bus mokoma dalyviai sveikai gyventi, spręsti kylančias emocines problemas, taip pat bus ugdomas neįgaliųjų kūrybiškumas ir saviraiška. Visa tai suteiks galimybę neįgaliesiems integruotis į bendruomenę, įveikti socialinę atskirtį, pasijusti lygiateisiais ir lygiaverčiais mūsų bendruomenės nariais, kas yra numatyta Lietuvos sutrikusio intelekto žmonių globos bendrijos „Viltis“ Lazdijų padalinio įstatuose.

Šio projekto tikslas:

1. Leisti Lazdijų r. Seirijų Antano Žmuidzinavičiaus gimnazijai (kodas 190609240) perduoti neatlygintinai naudotis pagal panaudos sutartį 1 metų laikotarpiui Lietuvos sutrikusio intelekto žmonių globos bendrijos „Viltis“ Lazdijų padaliniui (kodas 165238751) jo įstatuose numatytai veiklai vykdyti šį Lazdijų rajono savivaldybei nuosavybės teise priklausantį Lazdijų r. Seirijų Antano Žmuidzinavičiaus gimnazijos patikėjimo teise valdomą šį turtą:

1.1. Patalpą Nr. 2-5 (plotas – 32,50 kv. m), esančią Seirijų Antano Žmuidzinavičiaus gimnazijos pastato priestate (unikalus Nr. 5993-2004-0019), pažymėjimas plane 2c3p, esančią adresu: Lazdijų r. sav. Seirijai Metelių g. 7;

1.2. Ilgalaikį materialųjį turtą, kurio įsigijimo vertė – 500,00 Eur, likutinė vertė – 475,01 Eur, pagal 1 priedą;

1.3. Trumpalaikį materialųjį turtą, kurio įsigijimo vertė – 1298,96 Eur, pagal 2 priedą.

2. Nustatyti, kad:

2.1. Lietuvos sutrikusio intelekto žmonių globos bendrijos „Viltis“ Lazdijų padalinys privalo nuo panaudos sutarties pasirašymo dienos iki 2018 m. gruodžio mėn. 31 d. įvykdyti Lietuvos sutrikusio intelekto žmonių globos bendrijos „Viltis“ Lazdijų padalinio 2018-04-10 įsipareigojime „Dėl patalpų einamojo remonto“ nurodytą rašytinį įsipareigojimą – atlikti nurodyto turto einamąjį remontą už 400,00 Eurų;

2.2. panaudos sutartis turi būti nutraukta prieš terminą, jeigu Lietuvos sutrikusio intelekto žmonių globos bendrijos „Viltis“ Lazdijų padalinys šio sprendimo 2.1 papunktyje nurodytu laikotarpiu nevykdė jai perduoto turto einamojo remonto;

2.3. šio sprendimo 2.1 ir 2.2 papunkčiuose nurodyti reikalavimai turi būti numatyti Lazdijų rajono savivaldybės turto panaudos sutartyje.

3. Įgalioti Lazdijų r. Seirijų Antano Žmuidzinavičiaus gimnazijos direktorę Zitą Ščerbetkienę pasirašyti turto panaudos sutartį su Lietuvos sutrikusio intelekto žmonių globos bendrijos „Viltis“ Lazdijų padaliniu.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus šį projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyriausioji specialistė Ineta Junelienė.

Ekonomikos skyriaus vyr. specialistė Ineta Junelienė